משנת 1928 ועד מותו כיהן מקדונלד כמנהל מכללת אונטריו לאמנות, והוא צייר בתדירות פחותה ובהצלחה עקבית פחות.
מקדונלד לקה בשבץ מוחי בשנת 1931, והעביר את הקיץ שלאחר מכן בהחלמה בברבדוס.
הוא נפטר בטורונטו ב-26 בנובמבר 1932 בגיל 59. הוא נקבר בבית העלמין פרוספקט בטורונטו.
טימותי גוורס
סר ויליאם טימותי גוורס (באנגלית: Timothy Gowers, נולד ב-20 בנובמבר 1963) הוא מתמטיקאי בריטי. הוא פרופסור בקולז' דה פראנס, שם הוא מנהל את מחלקת הקומבינטוריקה, וכן מנהל מחקר באוניברסיטת קיימברידג' ועמית מחקר בטריניטי קולג'. בשנת 1998 קיבל את מדליית פילדס על מחקריו המשלבים אנליזה פונקציונלית וקומבינטוריקה.
קורות חייו.
טימותי גוורס נולד במרלבורו, הממלכה המאוחדת. אביו היה פטריק גוורס, מלחין סרטים בריטי ידוע.
גוורס למד בבית ספר יסודי בקיימברידג', ולאחר מכן קיבל מלגה ללימודים באיטון קולג', שם הצטיין במתמטיקה. בשנת 1981 זכה במדליית זהב באולימפיאדת המתמטיקה הבינלאומית.
גוורס קיבל בשנת 1990 תואר דוקטור מטריניטי קולג' על עבודתו בנושא מבנים סימטריים במרחבי בנך. לאחר סיום הדוקטורט עבד כמרצה ביוניברסיטי קולג' לונדון, ובשנת 1995 חזר לקיימברידג'. במשך מספר שנים היה פרופסור אורח באוניברסיטת פרינסטון. בשנת 2020 מונה לפרופסור בקולז' דה פראנס, שם הוא מנהל את מחלקת הקומבינטוריקה,
גוורס חקר רבות את מרחבי בנך. הוא השתמש בכלים קומבינטוריים כדי להוכיח כמה מהשערותיו של סטפן בנך בנושא, והצליח לייצר מרחב בנך כמעט חסר סימטריה, ששימש כדוגמה נגדית למספר השערות אחרות. יחד עם הוא פתר את "בעיית הרצף הבסיסי ללא תנאי" בשנת 1992, והראה שלא לכל מרחב בנך בעל ממד אינסופי יש מרחב משני בעל ממד אינסופי בעל בסיס הניתן לספירה.
לאחר מכן הוכיח מספר משפטים בתחום הקומבינטוריקה. גוורס פיתח כלי בשם "Gowers norms" שמשמש לחקר הקומבינטוריקה האריתמטית, ששימש בסיס למשפט גרין-טאו של המתמטיקאים בן גרין וטרנס טאו.
בשנת 2003 הגדיר למה להיפרגרפים. משנת 2009 הוא חוקר את תורת רמזי בגרפים מקריים וקבוצות מקריות, וכן את בעיית P=NP. הוא היה גם שותף בפיתוח מערכת לפתרון בעיות מתמטיות באופן אוטומטי.
נושאים נוספים.
מדע פופולרי.
גוורס פרסם מספר ספרים בתחום המדע הפופולרי, בהם הוא מציג מונחים מתמטיים בשפה פשוטה. ספרו "The Princeton Companion to Mathematics" (פורסם ב-2008) זכה בפרס על שם אוילר מטעם האגודה האמריקאית למתמטיקה. כמו כן שימש כיועץ ליוצרי הסרט "הוכחה" (2005).
פתרון בעיות מתמטיות בעזרת מיקור המונים.
משנת 2009 גוורס מפרסם בעיות מתמטיות בבלוג אישי, וקוראי הבלוג מסייעים בפתרון הבעיות באופן הדומה למיקור המונים.
החרם על אלסוויר.
בשנת 2012 קרא גוורס להחרים את הוצאת הספרים אלסוויר, בגלל העלויות הגבוהות של דמי המנוי על כתבי עת מדעיים. החרם הצליח באופן חלקי, בין השאר בגלל גורמים נוספים המכונים ".
כדי להוכיח שאפשר להוציא לאור כתב עת מדעי איכותי בעלות נמוכה, גוורס החל בשנת 2016 לפרסם כתב עת בשם " בעל גישה חופשית.
פרסים והכרה.
בשנת 1995 גוורס זכה בפרס וייטהד.
בשנת 1996 גוורס זכה בפרס של .
בשנת 1998 קיבל את מדליית פילדס על מחקריו המשלבים אנליזה פונקציונלית וקומבינטוריקה.
בשנת 1999 התקבל כעמית חברה המלכותית, ובשנת 2012 קיבל מבית המלוכה הבריטי את התואר "אביר" על מחקריו המדעיים. הוא חבר ועדת פרס שאו למתמטיקה, ובשנת 2012 נבחר לאחד מעשרת המדענים המובילים בכתב העת Nature.
חיים אישיים.
גוורס אב לחמישה, מהם שניים מנישואיו השניים.
תומאס ריצ'רד ניידס
תומאס ריצ'רד ניידס (באנגלית: Thomas Richard Nides; נולד ב-1961) הוא שגריר ארצות הברית בישראל. כיהן כסגן מזכיר המדינה בממשלו של הנשיא ברק אובמה.
ביוגרפיה.
ניידס נולד למשפחה יהודית בדולות' שבמינסוטה, בנם של שירלי (לבית גברונסקי) וארנולד ריצ'רד ניידס. אביו ייסד את חברת "Nides Finance", ארגון לאומי למימון צרכנים, והיה נשיא בית הכנסת "טמפל ישראל" והפדרציה היהודית של דולות'. למד באוניברסיטת מינסוטה.
בשנים 1986–1989 עבד ניידס עבור מצליף סיעת הרוב בבית הנבחרים של ארצות הברית, טוני קולו . בשנים 1989–1993 עבד גם בלשכתו של יושב ראש בית הנבחרים של ארצות הברית, טום פולי, ובמהלך 1994 שימש כראש הסגל של נציב הסחר של ארצות הברית מייקי קנטור. בתפקיד זה פעל למען אשרור הסכם הסחר החופשי של צפון אמריקה.
בשנת 1998 הצטרף לפאני מאי כסגן נשיא בכיר לענייני משאבי אנוש, ומילא את תפקידו עד שנת 2001. הוא היה אז ראש אגף המנהלה בסניף קרדיט סוויס שבבוסטון, חטיבת בנקאות ההשקעות בקבוצת קרדיט סוויס שבציריך, מנכ"ל ומנהל תפעול של בורסון-מרסטלר ברחבי העולם. בשנים 2005–2010 היה סמנכ"ל תפעול (COO) במורגן סטנלי. במרץ 2013, לאחר שירותו בשירות החוץ של ארצות הברית, שב למורגן סטנלי כסגן יושב ראש. הוא התמקד בלקוחות המשרד שמעבר לים וישב בוועדת הניהול והתפעול של התאגיד.
ב-29 בספטמבר 2010 הנשיא ברק אובמה מינה את ניידס לסגן מזכיר המדינה של ארצות הברית לענייני ניהול ומשאבים. ב-22 בדצמבר אותה שנה אישר הסנאט של ארצות הברית את המינוי, וב-3 בינואר 2011 ניידס הושבע לתפקידו. על שירותו הדיפלומטי העניקה לו מזכירת המדינה הילרי קלינטון, בינואר 2013, את פרס השירות הנכבד של מזכיר המדינה, אות ההוקרה הגבוה ביותר בארצות הברית לדיפלומטים. ב-2016 בחרה בו הילרי קלינטון, מועמדת המפלגה הדמוקרטית לנשיאות ארצות הברית בבחירות הנשיאותיות באותה השנה, כמועמדה לתפקיד ראש סגל הבית הלבן אם תיבחר לנשיאה. משהפסידה בבחירות, המינוי לא יצא לפועל.
ב-15 ביוני 2021 הודיע נשיא ארצות הברית ג'ו ביידן כי מינה אותו לשגריר בישראל, וב-5 בדצמבר 2021 הגיש ניידס את כתב האמנה לנשיא מדינת ישראל יצחק הרצוג.
חיים אישיים.
בשנת 1992 נישא בנישואין נוצריים לווירג'יניה קרפנטר. לזוג בן ובת.
פאנדיט (חברה)
סרן קראו אנדרסן
ריימונד אטוולד
טימותי גאוורס
מנדריזיו
מנדריזיו (באיטלקית: Mendrisio) היא עיירה בקנטון טיצ'ינו, שווייץ.
היסטוריה.
מנדריזיו אירחה את אליפות העולם באופני כביש פעמיים: ב-1971 וב-2009.
גאוגרפיה.
העיירה נמצאת כ-36 ק"מ מבירת הקנטון טיצ'ינו, בלינצונה, וכ-168.5 ק"מ מבירת שווייץ, ברן.
תנועה ותחבורה.
העיירה נמצאת ליד הכביש הלאומי מס' 2, וכביש E35. בנוסף, העיירה נמצאת ליד תחנת הרכבת מנדריזיו ותחנת הרכבת מנדריזיו סן מרטינו .
ביאסקה
ביאסקה (באיטלקית: Biasca) היא עיירה בקנטון טיצ'ינו, שווייץ.
גאוגרפיה.
העיירה נמצאת כ-15 ק"מ מגבול איטליה–שווייץ , כ-18 ק"מ מבירת הקנטון טיצ'ינו, בלינצונה, וכ-134 ק"מ מבירת שווייץ, ברן.
תנועה ותחבורה.
העיירה נמצאת ליד הכביש הלאומי מס' 2. בנוסף, העיירה נמצאת ליד תחנת הרכבת ביאסקה .
אונסינגן
אונסינגן (בגרמנית: Oensingen) היא עיירה בקנטון זולותורן, שווייץ.
גאוגרפיה.
העיירה נמצאת כ-16 ק"מ מבירת הקנטון זולותורן, זולותורן, וכ-42.5 ק"מ מבירת שווייץ, ברן.
תנועה ותחבורה.
העיירה נמצאת הכביש הלאומי מס' 1, הכביש הלאומי מס' 5, הכביש הלאומי מס' 12, וכביש E25. העיירה נמצאת ליד תחנת הרכבת אונסינגן .
דניאל חיים אלתר
הרב דניאל חיים אלתר (נולד י"ז באלול ה'תשכ"ז, 22 בספטמבר 1967) הוא ראש כולל ארי שבחבורה לחושן משפט, ראש ישיבת פני מנחם ומגיד שיעור בדף היומי המופץ באמצעות קול הלשון.
ביוגרפיה.
אלתר נולד בירושלים לרבי פינחס מנחם אלתר אז ראש ישיבת שפת אמת ולימים האדמו"ר מגור.
התחנך במוסדות חסידות גור. באדר תשמ"ו, נישא להינדא רחל בת הרב שאול בורזיקובסקי מבני ברק. לאחר נישואיו חזר להתגורר בירושלים, והחל לכהן כר"מ בישיבת שפת אמת.
בצעירותו למד קבלה אצל האדמו"ר רבי ברוך שלום אשלג בעל הברכת שלום, ואצל תלמידו הרב יהודה מאיר ליזרוביץ.
בשנת תשס"ה התחיל למסור שיעורים יומיים בדף היומי בבוקר ובערב.
נודע כמגיד מישרים, והוא מוזמן רבות למסור דרשות ושיעורים בפני חוגים מגוונים.
בכ' בשבט תשע"ח, נפטרה רעייתו הראשונה ובט"ז בחשוון תש"פ נישא בשנית, בחתונה השתתפו גם אחיו מנהיגה של קהילת גור הפורשת, הרב שאול אלתר וגם בן דודו ויריבו האדמו"ר מגור.
בז' בתמוז תש"ף מונה לעמוד בראשות ישיבת פני מנחם. מספר חודשים לאחר מכן ייסד בית כנסת בראשותו, ברחוב הארגמן בירושלים, בו הוא מוסר שיעורים יומיים, וכן דרשות וטישים בשבתות ובמועדים.
נשים כבני אדם
נשים כבני אדם הוא ספר מאת שולמית אלוני, שיצא לאור בשנת 1976 בהוצאת מבט. הספר עוסק במעמד האישה בישראל, בתי הדין הרבניים, איסור והיתר לנישואים ולגירושים, זכויות נשים, מעמד האישה בענייני ממון ואפוטרופסות על ילדים ועוד, אך מדבר בעיקרו על האפליה המגדרית, החוקית והמשפטית בישראל.
תוכן.
בספר נכתב על מעמדה של האישה ועל האפליה המעוגנת בחוק כנגד נשים בכל המערכת המשפטית, העוסקת בזכות הנישואים, במעשה הנישואים והפקעתם, ומתייחסת כביכול לנשים כיצור נחות אשר על פי חוקי ישראל היא קניין בעלה ואשר תפקידה הוא להיות עקרת בית וללדת ילדים. אלוני טענה בספר זה, כי האישה פסולה לכהן בתפקידים בכירים רבים ושנשים צריכות להופיע בפני דיינים המברכים כל בוקר "ברוך שלא עשני אשה". אלוני כתבה גם על סוגיית מעמדה של האישה ועל האפליה שהיא חווה במערכת בעלת דעות קדומות.
שולמית אלוני כתבה על גיל הפרישה, "נשים בשנות השישים לחייהן אינן חלשות, חולות או סניליות יותר מגברים באותו גיל".
ביקורות.